hotchpotch/miracl-hf-unified huggingface dataset:
বোধি লিনাক্স
বোধি লিনাক্স () মকশা উইন্ডো ব্যবস্থাপক ব্যবহার করা উবুন্টু-ভিত্তিক একটি হালকা লিনাক্স ডিস্ট্রিবিউশন। ডিস্ট্রিবিউশনটির দর্শন হলো, একটি ন্যূনতম বেস সিস্টেম প্রদান করা যাতে করে ব্যবহারকারী তাদের পছন্দের সফটওয়্যার দিয়ে সাজাতে পারে। এজন্যে ডিফল্টভাবে এখানে অধিকাংশ লিনাক্স ব্যবহারকারীদের জন্যে যেসব সফটওয়্যার আবশ্যক শুধুমাত্র সেসব সফটওয়্যার অন্তর্ভুক্ত থাকে, যেমন- ফাইল ম্যানেজার (পিসিম্যানএফএম), ওয়েব ব্রাউজার (মিডোরি) এবং একটি টার্মিনাল ইমুলেটর (টার্মিনোলজি)। ডেভেলপাররা যেগুলোকে অপ্রয়োজনীয় মনে করে সেসব সফটওয়্যার অথবা বৈশিষ্ট্য এড়িয়ে যাওয়া হয়।
ইন্টেল-নির্ভর প্রসেসরের সাথে সাথে, এআরএম প্রসেসর নির্ভর ট্যাবলেট যন্ত্রের জন্যে ডেবিয়ান-ভিত্তিক বোধি লিনাক্সের একটি আলফা সংস্করণ রয়েছে। হালনাগাদ রাখতে তূলনামূলক বেশি সময় লাগে বলে বোধি লিনাক্সের ট্যাবলেট সংস্করণ দাপ্তরিকভাবে আর সাপোর্ট করা হয় না।
বোধি লিনাক্সের ন্যূনতম সিস্টেম রিকোয়ারমেন্ট হলো ১২৮ এমবি র‍্যাম, ২জিবি খালি জায়গা হার্ড 
ডিস্কে এবং ৩০০ মেগাহার্টজ প্রসেসর। পিজিক্যাল এড্রেস এক্সপ্যানশান সাপোর্ট করা বা না করা উভয় ৩২ বিট প্রসেসরই একইভাবে সাপোর্ট করে। দুটো বোধি সংস্করণের মূল তফাৎ হলো, একটিতে তূলনামূলক পুরোনো লিনাক্স কার্নেল সংস্করণ ব্যবহার করা হয়। এনলাইটেনমেন্ট ডিআর১৭-ভিত্তিক ফোর্ক মকশা ডেস্কটপ ব্যবহারের মাধ্যমে হাই-এন্ড কম্পিউটার হার্ডওয়্যার ছাড়াই উন্নত ডেস্কটপ এফেক্ট ও এনিমেশন প্রদান করে। এনলাইটেনমেন্ট উইন্ডো ম্যানেজার ও শুধুমাত্র বোধি লিনাক্সের জন্যে উন্নীত হাতিয়ারগুলো সি ও পাইথনে লেখা।
বোধি লিনাক্স যেহেতু উবুন্টুর দীর্ঘ সমর্থিত শাখা থেকে এসেছে, তাই সাপোর্টও একইভাবে দেয়া হয়: ৫ বছর সময়কালে নিরাপত্তা হালনাগাদ দৈনিক ভিত্তিতে প্রদান করা হয়। তবে, উবুন্টুর মত বোধির কোন স্বল্প সময়ের জন্যে সমর্থিত সংস্করণ নেই।ইন্সটলের উপর কমান্ড লাইন বা প্যাকেজ ম্যানেজার ব্যবহার করে বোধি লিনাক্স হালনাগাদ করা যায়।
মুক্তিগুলোকে ক.খ.গ, এভাবে ক্রমিকমান দেয়া হয়, যেখানেপ্রধান হালনাগাদ উবুন্টুর দীর্ঘ মেয়াদী সাপোর্টকে অনুসরণ করে(ক.খ.গ; যথা- ৪.খ.গ > ৫.০.০)। লক্ষ্য থাকে প্রতিবছর উবুন্টুর নতুন এলটিএস সংস্করণ অনুসরণ অরে জুলাইয়ে একটি উল্লেখযোগ্য হালনাগাদ প্রদান করা।
স্টিভ ওয়াটকিন
স্টিভেন লিওয়েলিন ওয়াটকিন (; জন্ম: ১৫ সেপ্টেম্বর, ১৯৬৪) ওয়েলসের গ্ল্যামারগনের মেইস্টেগ এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ১৯৯১ থেকে ১৯৯৪ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। প্রথম-শ্রেণীর ইংরেজ কাউন্টি ক্রিকেটে গ্ল্যামারগনের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে ব্যাটিং করতেন স্টিভ ওয়াটকিন।
বিশ্বস্ত সিমার হিসেবে স্টিভ ওয়াটকিনের বেশ পরিচিতি ছিল। সমগ্র খেলোয়াড়ী জীবনে খুব কমই আঘাতে জর্জরিত ছিলেন। ১৯৮৬ সালে গ্ল্যামারগনের পক্ষে প্রথম-শ্রেণীর ক্রিকেটে অভিষেক ঘটে তাঁর। ওরচেস্টারশায়ারের বিপক্ষে অনুষ্ঠিত ঐ খেলায় তিনি গ্রেইম হিক ও ফিল নীলের উইকেট লাভ করেছিলেন। এছাড়াও, সানডে লীগের দুই খেলায় মাঠে নেমেছিলেন স্টিভ ওয়াটকিন। কিন্তু, দ্বিতীয়বার দলে খেলার জন্য ১৯৮৮ সাল পর্যন্ত অপেক্ষার প্রহর গুনতে হয়েছিল তাঁকে। ঐ বছর গ্ল্যামারগনের প্রথম একাদশের গুরুত্বপূর্ণ সদস্যরূপে নিজেকে প্রতিষ্ঠিত করতে সবিশেষ তৎপরতা দেখান। ওয়ারউইকশায়ারের বিপক্ষে ৮/৫৯ বোলিং পরিসংখ্যান দাঁড় করান। এ পরিসংখ্যানটিই পরবর্তীতে তাঁর খেলোয়াড়ী জীবনের সেরা হিসেবে রয়ে যায়। ঐ মৌসুমে ৪৬টি প্রথম-শ্রেণীর উইকেট দখল করেছিলেন তিনি।
উইকেট শিকারের দিক দিয়ে ১৯৮৯ সালটি তাঁর স্বর্ণালী সময় ছিল। ঐ মৌসুমে ৯৪টি উইকেট পান। সমগ্র খেলোয়াড়ী জীবনে ৯০২টি উইকেট সংগ্রহ করেছিলেন তিনি।
১৯৯৮ সালে গ্ল্যামারগনের পক্ষ থেকে আর্থিক সুবিধা গ্রহণের খেলার জন্য স্টিভ ওয়াটকিনকে মনোনীত করা হয়। এ খেলায় তিনি £১,৩৩,০০০ পাউন্ড-স্টার্লিং লাভ করেন। সচরাচর দূর্বলমানের ব্যাটসম্যান ছিলেন তিনি। তবে ঐ বছর ৩৫.৬৬ গড়ে রান তুলতে পেরেছিলেন। সর্বোচ্চ রান ২৫ তুললেও গত ষোল ইনিংসে তাঁর সর্বোচ্চ রান ছিল অপরাজিত ১৩। তবে, সমগ্র খেলোয়াড়ী জীবনে তাঁর ব্যাটিং গড় ছিল ১০.৮৩। ২০০০ সালে গ্লুচেস্টারশায়ারের বিপক্ষে ৫১ রানের মনোজ্ঞ ইনিংস খেলেন। এ ইনিংসটিই তাঁর সমগ্র খেলোয়াড়ী জীবনের একমাত্র অর্ধ-শতক ছিল।
সমগ্র খেলোয়াড়ী জীবনে ইংল্যান্ডের পক্ষে তিনটি টেস্ট ও চারটি একদিনের আন্তর্জাতিকে অংশগ্রহণের সুযোগ পেয়েছেন। ১৯৯১ সালে অপ্রত্যাশিতভাবে ইংল্যান্ডের পক্ষে টেস্টে অভিষেক পর্ব সম্পন্ন হয় স্টিভ ওয়াটকিনের। সফরকারী ওয়েস্ট ইন্ডিজের বিপক্ষে প্রথম টেস্ট শুরুর পূর্বে ক্রিস লুইসের আঘাতপ্রাপ্তি তাঁর জন্য শাপে বর হিসেবে আখ্যায়িত হয়। হেডিংলির সিমার উপযোগী প্রসিদ্ধ পিচে অনুষ্ঠিত ঐ টেস্টে পাঁচটি উইকেট পেয়েছিলেন তিনি। তন্মধ্যে, দ্বিতীয় ইনিংসে কার্ল হুপার, ভিভ রিচার্ডস ও গাস লোগিকে আউট করে খেলার মোড় ঘুরিয়ে দেন। ফলশ্রুতিতে ইংল্যান্ড জয়লাভে সক্ষম হয়েছিল। কিন্তু, দুই সপ্তাহ পর লর্ডসে তিনি তুলনামূলকভাবে তেমন ভালো খেলা উপহার দিতে পারেননি।
১৯৯৩ সালে ওভালে অ্যাশেজ সিরিজের ষষ্ঠ টেস্টের মাধ্যমে পুণরায় টেস্ট দলে অন্তর্ভূক্তি ঘটে তাঁর। খেলায় তিনি ছয় উইকেট পান। তন্মধ্যে, দ্বিতীয় ইনিংসে অস্ট্রেলিয়ার প্রথম তিনটি উইকেট ছিল। এ খেলায় জয়লাভের মাধ্যমে পুরো সিরিজে একমাত্র জয় পায় ইংল্যান্ড দল।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৯৪ সালে উইজডেন কর্তৃক পাঁচজন ক্রিকেটারের অন্যতম হিসেবে বর্ষসেরা ক্রিকেটারের সম্মাননা লাভ করেন। বাদ-বাকী চারজনই অস্ট্রেলীয় ক্রিকেটার ছিলেন।
প্রথম-শ্রেণীর ক্রিকেট থেকে অবসর গ্রহণের পর ২০০১ সালে ওয়েলস ক্রিকেট একাডেমির পরিচালক হিসেবে মনোনীত হন স্টিভ ওয়াটকিন।
অক্সফোর্ড বিশ্ববিদ্যালয় ক্রিকেট ক্লাব
অক্সফোর্ড বিশ্ববিদ্যালয় ক্রিকেট ক্লাব (ওইউসিসি) যুক্তরাজ্যভিত্তিক অক্সফোর্ড বিশ্ববিদ্যালয়ের প্রতিনিধিত্বকারী ক্রিকেট দল। এ ক্লাবটি সর্বদাই গুরুত্বপূর্ণ কিংবা প্রথম-শ্রেণীভূক্ত দলের মর্যাদা পেয়ে আসছে। তারা ১৮২৭ থেকে ১৮৯৪ সময়কালে উল্লেখযোগ্য সূত্রে গুরুত্বপূর্ণ দল হিসেবে পরিচিতি পায়।
১৮৯৫ সালে মেরিলেবোন ক্রিকেট ক্লাব (এমসিসি) ও কাউন্টি চ্যাম্পিয়নশীপের ক্লাবগুলো কর্তৃক আনুষ্ঠানিকভাবে প্রথম-শ্রেণীর দলের মর্যাদাভূক্ত হয়। কেবলমাত্র ১৯৭৩ সালে লিস্ট এ দলের শ্রেণীভূক্ত হয়েছিল ওইউসিসি। নিজেদের মাঠে পূর্ব-নির্ধারিত খেলাগুলো অক্সফোর্ডের উত্তরাংশে অবস্থিত ইউনিভার্সিটি পার্কসে অনুষ্ঠিত হয়ে থাকে।
১৮২৭ সালে বিশ্ববিদ্যালয়ের খেলায় ওইউসিসি ও কেমব্রিজ বিশ্ববিদ্যালয় ক্রিকেট ক্লাবের (সিইউসিসি) মধ্যে প্রথমবারের মতো অনুষ্ঠিত হয়েছিল। বর্তমানে প্রত্যেক মৌসুমে এটিই ক্লাবটির একমাত্র প্রথম-শ্রেণীর খেলা।
সাংবার্ষিক ঐ খেলা ব্যতীত জুনের শেষদিকে কিংবা জুলাইয়ের প্রথমদিকে ওইউসিসি অক্সফোর্ড বিশ্ববিদ্যালয় ক্রিকেটিং এক্সিলেন্স সেন্টার (ইউসিসিই) পরিচালনা করে যাতে অক্সফোর্ড ব্রুকস ইউনিভার্সিটি অন্তর্ভূক্ত রয়েছে। ২০১০ মৌসুমের পূর্বে পরিচিত অক্সফোর্ড এমসিসি ইউনিভার্সিটির (এমসিসিইউ) বর্তমানে ইউসিসিই নামে পরিচিতি পাচ্ছে। তবে, কেবলমাত্র বিশ্ববিদ্যালয়ের খেলায় মূল ওইউসিসি দল অংশ নেয় যাতে পুরোপুরি বর্তমান অক্সফোর্ডের ছাত্ররা অন্তর্ভূক্ত হয়।
১৬৭৩ সালে অক্সফোর্ডে ক্রিকেট খেলা অনুষ্ঠিত হয়েছিল বলে প্রথমদিকের সূত্রমতে জানা যায়। ১৮২৭ সালে বিশ্ববিদ্যালয়ের খেলায় অংশগ্রহণের মাধ্যমে ওইউসিসি তাদের অভিষেক ঘটে। বিলুপ্ত ক্লাবগুলোকে অন্তর্ভূক্ত করলেও এটিই বিশ্বের প্রাচীনতম বড়ধরনের খেলারূপে স্বীকৃতি পাচ্ছে। তবে, কিছু আন্তঃকাউন্টি খেলাগুলো প্রাচীনতম হলেও বর্তমানের কাউন্টি ক্লাবগুলোর কোনটিই ১৮৩৯ সালের পূর্বে প্রতিষ্ঠিত হয়নি। ঐ বছর কেন্ট বনাম সারের মধ্যকার প্রাচীনতম খেলা অনুষ্ঠিত হয়েছিল।
২০০১ থেকে ২০০৯ সালের মধ্যে ওইউসিসিই ২৬টি প্রথম-শ্রেণীর খেলায় অংশ নিয়েছে। এর বাইরে একটি পরিত্যক্ত খেলা রয়েছে। এরপর ২০১০ থেকে ২০১৬ সালের মধ্যে অক্সফোর্ড মেরিলেবোন ক্রিকেট ক্লাব ইউনিভার্সিটি দলটি ষোলটি প্রথম-শ্রেণীর খেলায় অংশ নিয়েছে।
মাতারবাড়ি বন্দর
মাতারবাড়ি বন্দর হল বাংলাদেশের চট্টগ্রাম বিভাগের, কক্সবাজার জেলার, মাতারবাড়ি এলাকার প্রস্তাবিত গভীর সমুদ্র বন্দর। কক্সবাজার জেলার মহেশখালীতে বিদ্যুৎ কেন্দ্রের জন্য আনা কয়লাবাহী জাহাজ ভেড়ানো জেটিকে সম্প্রসারণ করে পূর্ণাঙ্গ বাণিজ্যিক বন্দর হিসাবে নির্মাণ করা হবে। এই বন্দরে অন্তত ১৬ দশমিক ৩ মিটার গভীরের জাহাজ অনায়াসে প্রবেশ করতে পারবে। প্রস্তাবিত মাতারবাড়ি বন্দরের গভীরতা ১৬ দশমিক ৩ মিটার হওয়ায় প্রতিটি জাহাজ ৮ হাজারের বেশি কন্টেইনার আনতে পারবে। বর্তমানে, ৯-মিটারের চেয়ে কম খসড়া গভীরতার জাহাজ দেশের দুটি সমুদ্রবন্দর চট্টগ্রাম এবং মোংলাতে প্রবেশ করতে পারে। মাতারবাড়ি বন্দর স্থাপনের কাজে প্রায় ১৫ কিলোমিটার দীর্ঘ একটি চ্যানেল তৈরি করবে জাইকা। প্রধান ন্যাভিগেশনাল চ্যানেল ৩৫০ মিটার চওড়া হবে। সে সাথে বন্দরের অর্থায়নে নির্মাণ করা হবে ১০০ মিটার দীর্ঘ জেটি।
২০২২ সালের নভেম্বর গভীর সমুদ্রবন্দরটির বহুমুখী টার্মিনাল কন্টেইনার জাহাজের জন্য প্রস্তুত হবে এবং ২০২২ সালের আগস্টের মধ্যে একটি কয়লা টার্মিনাল নির্মাণ করা হবে।
নির্মাণের প্রথম পর্যায়ে কন্টেইনার টার্মিনালটি ১৮ হেক্টর জমিতে নির্মিত হবে, ৪৬০ মিটার দীর্ঘ বার্থ থাকবে, ৮,০০০ টিইইউ জাহাজ ধারণ করতে সক্ষম হবে এবং এর বার্ষিক ক্ষমতা ৬,০০,০০০ থেকে ১.১ মিলিয়ন টিইইউ হবে।
পরে, কনটেইনার টার্মিনাল প্রসারিত করা হবে, ৭০ হেক্টর জমিতে, এই পর্যায়ে একটি ১,৮৫০-মিটার বার্থ থাকবে, এবং এর বার্ষিক ক্ষমতা হবে ২.৮ মিলিয়ন-টন।
নায়ারি সিনেমা
নায়ারি সিনেমা ( ("Nairi kinotatron")), একটি সিনেমা হল। এটি দ্বিতীয় বৃহত্তম সিনেমা হল, আর্মেনিয়ার রাজধানী ইয়েরেভান এর সেন্ট্রাল কেনট্রন জেলার, ইসহাকিহান স্ট্রিট এবং মাশটোটস এভিনিউ এর মাঝে অবস্থিত।
১৯২০ সালে খোলা, ইয়েরেভান এর প্রাচীনতম থিয়েটার। মূল ভবনটি ১৯৫০-এর দশকে আমিরহান ষ্ট্রীটে অবস্থিত ছিল পরে এটিমাশটোটস এভিনিউতে বর্তমান ভবনটিতে স্থানান্তরিত করা হয়েছিল। ১৯২৬ সালে প্রথম সোভিয়েত-আর্মেনিয়ার চলচ্চিত্র, জারে চলচ্চিত্রটি প্রদর্শিত হয়।
নায়ারি সিনেমারের বর্তমান ভবনটি ১৯৫২ এবং ১৯৫৪ সালের মধ্যে নির্মিত হয়েছিল এবং দুটি হল ছিল। এটি স্থাপত্যশিল্পী আলেকজান্ডার তামানিয়ান দ্বারা পরিকল্পিত।
জন হিউস্টন
জন মার্সেলাস হিউস্টন (; ৫ আগস্ট ১৯০৬ - ২৮ আগস্ট ১৯৮৭) ছিলেন একজন আইরিশ-মার্কিন চলচ্চিত্র পরিচালক, চিত্রনাট্যকার ও অভিনেতা। তিনি জন্মসূত্রে মার্কিন যুক্তরাষ্ট্রের নাগরিক ছিলেন এবং আইরিশ নাগরিকত্ব গ্রহণের পর মার্কিন যুক্তরাষ্ট্রের নাগরিকত্ব ত্যাগ করেন। তিনি পুনরায় মার্কিন যুক্তরাষ্ট্রে ফিরে যান এবং সেখানে মৃত্যুবরণ করেন। তিনি ৩৭টির অধিক পূর্ণদৈর্ঘ্য চলচ্চিত্রের চিত্রনাট্য রচনা করেন এবং সেগুলো পরিচালনা করেন। তন্মধ্যে "দ্য মাল্টিজ ফ্যালকন" (১৯৪১), "দ্য ট্রেজার অব দ্য সিয়েরা মাদ্রে" (১৯৪৮), "দি আসফাল্ট জাঙ্গল" (১৯৫০), "দি আফ্রিকান কুইন" (১৯৫১), "দ্য মিসফিটস" (১৯৬১), "ফ্যাট সিটি" (১৯৭২) ও "দ্য ম্যান হু উড বি কিং" (১৯৭৫) চলচ্চিত্রগুলোকে বর্তমান সময়ে চিরায়ত চলচ্চিত্র বলে গণ্য করা হয়। ৪৬ বছর কর্মজীবনে তিনি ১৫টি একাডেমি পুরস্কারের মনোনয়ন লাভ করেন এবং দুটি পুরস্কার জয় করেন। এছাড়া তার পরিচালিত চলচ্চিত্রে অভিনয় করে তার পিতা ওয়াল্টার হিউস্টন ও তার কন্যা অ্যাঞ্জেলিকা হিউস্টন দুজনেই একাডেমি পুরস্কার লাভ করেন।
হলিউডের চলচ্চিত্র নির্মাতা হওয়ার পূর্বে হিউস্টন আনাড়ি মুষ্টিযোদ্ধা, প্রতিবেদক, ছোটগল্পকার, প্যারিসে পোট্রেট শিল্পী, মেক্সিকোতে কাভালরি চালক ও দ্বিতীয় বিশ্বযুদ্ধ চলাকালীন প্রামাণ্যচিত্র নির্মাতা হিসেবে কাজ করেন। হিউস্টনকে হলিউড চলচ্চিত্র শিল্পের "টাইটান", "বিপ্লবী" ও "রেনেসাঁস পুরুষ" বলে অভিহিত করা হয়। লেখক ইয়ান ফ্রির তাকে "চলচ্চিত্র শিল্পের আর্নেস্ট হেমিংওয়ে" বলে আখ্যায়িত করেন।
ওয়াল্টার হিউস্টন
ওয়াল্টার টমাস হিউস্টন (; ৫ এপ্রিল ১৮৮৩ - ৭ এপ্রিল ১৯৫০) ছিলেন একজন কানাডীয় অভিনেতা ও গায়ক। তিনি তার পুত্র জন হিউস্টন পরিচালিত "দ্য ট্রেজার অব সিয়েরা মাদ্রে" চলচ্চিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। তিনি চার প্রজন্ম ধরে চলে আসা হিউস্টন অভিনয়শিল্পী পরিবারের প্রধান। তিনি অভিনয়শিল্পী অ্যাঞ্জেলিকা হিউস্টন, ড্যানি হিউস্টন, আলেগ্রা হিউস্টন ও জ্যাক হিউস্টনের পিতামহ। হিউস্টন পরিবারের তিন প্রজন্ম একাডেমি পুরস্কার লাভ করেছে, তারা হলেন ওয়াল্টার, তার পুত্র জন এবং জনের কন্যা অ্যাঞ্জেলিকা।
হিউস্টন ১৮৮৩ সালের ৫ই এপ্রিল অন্টারিওর টরন্টো শহরে জন্মগ্রহণ করেন। তার পিতা রবার্ট মুর হিউস্টন একজন কৃষক ছিলেন, যিনি পরবর্তীকালে একটি নির্মাণ কোম্পানি প্রতিষ্ঠা করেন এবং তার মাতা এলিজাবেথ ম্যাকগিবন। তিনি স্কটিশ ও আইরিশ বংশোদ্ভূত। তিনি টরন্টোর উইনচেস্টার স্ট্রিট পাবলিক স্কুলে পড়াশোনা করেন। তার এক ভাই ও দুই বোন ছিল, তাদের একজন মঞ্চের কণ্ঠ বিষয়ক কোচ মার্গারেট ক্যারিংটন (১৮৭৭-১৯৪১)।
তার পরিবার অন্টারিওর অরেঞ্জভিলের বাসিন্দা ছিলেন এবং সেখানে কৃষিকাজ করতেন। তার জন্মের পূর্বে তারা সেখান থেকে টরন্টোতে আসে। যৌবনে তিনি তার পারিবারিক নির্মাণ কোম্পানিতে কাজ করতেন এবং অবসর সময়ে তিনি শ স্কুল অব অ্যাক্টিংয়ে অভিনয়ের পাঠ গ্রহণ করতেন। ১৯০২ সালে তার মঞ্চে অভিষেক হয়। তিনি "ইন কনভিক্ট স্ট্রাইপস" নাটকের দলের সাথে সফরে যান এবং রিচার্ড ম্যানসফিল্ডের সাথে "জুলিয়াস সিজার" নাটকে অভিনয় করেন। তিনি পুনরায় "দ্য সাইন অব দ্য ক্রস" নাটক নিয়ে সফরে বের হন। ১৯০৪ সালে তিনি রিয়া গোরকে (১৮৮২-১৯৩৮) বিয়ে করেন এবং মিজুরির নেভাডার একটি বিদ্যুৎ কেন্দ্রে ব্যবস্থাপক হিসেবে কাজে যোগ দেওয়ার জন্য অভিনয় ছেড়ে দেন। তিনি ১৯০৯ সাল পর্যন্ত এই চাকরিতে নিযুক্ত ছিলেন।
পেপারমিন্ট লিনাক্স ওএস
পেপারমিন্ট লিনাক্স ওএস () একটি স্টেবল ক্লাউড-কেন্দ্রিক, উবুন্টু-ভিত্তিক হালকা লিনাক্স ডিস্ট্রিবিউশন। পেপারমিন্ট লিনাক্স ওএসে ডেস্কটপ পরিবেশ হিসেবে এলএক্সডিই ও এক্সসিই-এর একটি শংকর সংস্করণ ব্যবহার করা হয়েছে। কম হার্ডওয়্যার রিসোর্স লাগে বলে, পুরোনো যন্ত্রের জন্যে এ ডিস্ট্রোটি বেশ উপযোগী। আইস এপ্লিকেশন, ওয়েব-ভিত্তিক এপ্লিকেশন তৈরি ও ব্যবস্থাপনার হাতিয়ার, অন্য ডিস্ট্রিবিউশনগুলো থেকে এটিকে স্বকীয় করে তুলেছে। পূর্ণ ডেস্কটপ অভিজ্ঞতার সাথে ক্লাউড কম্পিউটিং-এ এটাকে ক্রোম এসের একটি যোগ্য প্রতিদ্বন্দ্বী বলা যায়। শিক্ষানবিশ বা নতুন লিনাক্স ব্যবহারকারীদের জন্যে সহজ ও পরিচিত ডেস্কটপ পরিবেশ দেয়া এবং একই সাথে যাতে অল্প রিসোর্সেও চলতে পারে, দুটো বিষয়ই নিশ্চিত করা ডেভলপারদের মূলনীতি।
পেপারমিন্ট ডেস্কটপ দেখতে কিছুটা ঐতিহ্যবাহী ডেস্কটপের মত। বিভিন্ন লিনাক্স ডেস্কটপ পরিবেশ থেকে গৃহীত উপাদানের অসাধারণ মিশ্রণ দেখা যায় এখানে। যদিও মূল ডেস্কটপ সেশন এলএক্সডিই থেকে এসেছে, এখানে সিনামন ও এক্সএফসিই-এর কিছু উপাদানও অন্তর্ভুক্ত আছে। এপ ম্যানু ও বোটম প্যানেল এক্সএফসিই, এবং ন্যামো ফাইল ম্যানেজার এবং সফটওয়্যার স্টোর লিনাক্স মিন্ট সিনামন থেকে আগত।
পেপারমিন্ট সেটিং প্যানেলে একসেট ভার্সেটাইল টুল থাকে যেখানে লুক-ফিল, উইন্ডোজ, ডেস্কটপ, হার্ডওয়্যার, আপডেট সেটিংসহ অনেককিছু কনফিগার অরা যায়। আপডেট ম্যানেজার ও কমান্ড লাইন টুল সহজেই ব্যবহার করা যায়।
পেপারমিন্ট লিনাক্স ওএসে সফটওয়্যার ইন্সটলের জন্যে একাধিক পদ্ধতি রয়েছে। যেসব সফটওয়্যার রিপোজিটরিতে নেই এবং বআইরে থেকে ইন্সটল করা প্রয়োজন, সেগুলোর জন্যে ডেব প্যাকেজ এবং পিপিএ ব্যবহার করা যায়। সফটওয়্যার ইন্সটলেশন প্রক্রিয়া সহজীকরণের জন্য সফটওয়ার ম্যানেজার ও সিন্যাপটিক প্যাকেজ ম্যানেজার গুই হিসাবে আছে।
ক্লাউড এপ্লিকেশন
ন্যাটিভ এপ্লিকেশন
পেপারমিন্ট লিনাক্স ওএস সক্রিয়ভাবে ডেভলপ ও ব্যবস্থাপিত হয়। উবুন্টু থেকে আগত বলে উবুন্টুর দীর্ঘ সমর্থিত শাখা মুক্তি পাওয়ার পরপরই এটার প্রধান হালনাগাদগুলো মুক্তি পায়। আবার, রেসপিন নামে এটা একররকমের রোলিং রিলিজ ব্যবস্থা অনুসরণ করে, যেখানে ছোটখাটো বাগ ঠিক করা হয়, ও অন্তর্ভুক্ত সফটওয়্যার হালনাগাদ করা হয়।
সুরাইয়া পাকজাদ
সুরাইয়া পাকজাদ একজন আফগান নারী মানবাধিকার কর্মী। ১৯৯৮ সালে তিনি ভয়েস অব উইমেন প্রতিষ্ঠা করেন, যেটা মেয়েদের পড়াশোনা ও শিক্ষা কার্যক্রম দিয়ে যাত্রা শুরু করে এবং এখন আশ্রয়, পরামর্শদান ও চাকরির প্রশিক্ষণ প্রদান করেন। তালেবানের জন্য ২০০১ সাল পর্যন্ত এই সংস্থা গোপনে কাজ করে । বস্তুত, পড়া শেখানো মেয়েরা যাতে ধরা না পরে সেই ভয়ে তাদের বই পুড়িয়ে ফেলা হয়েছিল। ২০০১ সালে ভয়েস অব উইমেন একটি আনুষ্ঠানিক এনজিও হিসেবে নামকরণ করা হয় এবং ২০০২ সালে এটি আনুষ্ঠানিকভাবে আফগানিস্তান সরকারের দ্বারা নিবন্ধিত হয়। এটি আফগানের সংবিধান বিকাশে সাহায্য করেছে।
পাকজাদ ২০০৮ সালে যুক্তরাষ্ট্রের সেক্রেটারি অব স্টেট থেকে আন্তর্জাতিক সাহসী নারী পুরস্কার লাভ করেন এবং একটি "মালালির পদক" একই সালে আফগানিস্তানের রাষ্ট্রপতির কাছ থেকে লাভ করেন। তিনি ২০০৯ সালে টাইম-১০০ তালিকায় ছিলেন।
২০১০ সালে তিনি ইউনিভার্সিটি অব পেনসিলভানিয়া থেকে সম্মানসূচক ডক্টরেট ডিগ্রি এবং বার্লিংটন কান্ট্রি কলেজ থেকে স্নাতক সম্মানসূচক এসোসিয়েট অব আর্টস ডিগ্রি লাভ করেন, পাশাপাশি ক্লিনটন গ্লোবাল সিটিজেন অ্যাওয়ার্ডও লাভ করেন। ২০১১ সালে নিউজউইক তাকে ১৫০ উইমেন হু শেক দ্য ওয়ার্ল্ড নামে অভিহিত করে। ২০১২ সালে তিনি এ্যাসট্রিয়া ফিমেল লিডারশীপ ফাউন্ডেশন ইন জার্মান থেকে বছরের নারী নেতৃত্বের পুরস্কার পান।
রেজিনগর বিধানসভা কেন্দ্র
রেজিনগর (বিধানসভা কেন্দ্র) ভারতীয় রাজ্য পশ্চিমবঙ্গের মুর্শিদাবাদ জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে এই কেন্দ্রটি অস্তিত্ব লাভ করেছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৭০ নং রেজিনগর বিধানসভা কেন্দ্রটি বেলডাঙা-২ সমষ্টি উন্নয়ন ব্লক এবং বেগুনবাড়ি, কাপাসডাঙ্গা এবং মির্জাপুর-১ গ্রাম পঞ্চায়েত বেলডাঙা-১ সমষ্টি উন্নয়ন ব্লক এর অন্তর্গত।
রেজিনগর বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১৩ সালের বিধানসভা উপনির্বাচনে, কংগ্রেসের বিধায়ক হুমায়ুন কবীরকে তৃণমূল কংগ্রেসে আসতে বাধ্য করান।
২০১১ সালের নির্বাচনে, কংগ্রেসের হুমায়ুন কবীর তার নিকটতম প্রতিদ্বন্দ্বী আরএসপি এর সিরাজুল ইসলাম মণ্ডলকে পরাজিত করেন।
আবু তালেব মিঞা
মরহুম আবু তালেব মিঞা (১৯৩৬-২০০৭) গাইবান্ধার একজন রাজনীতিবিদ। রাজনৈতিক কাজের পাশাপাশি সামাজিক কার্যক্রমে আবু তালেব মিঞা গুরুত্বপূর্ণ ভূমিকা রাখেন।
মহান স্বাধীনতা সংগ্রামের অন্যতম সংগঠক এই জননেতা ১৯৩৬ সালে সাদুল্লাপুর উপজেলার ভাতগ্রাম ইউনিয়নের টিয়াগাছা গ্রামে জন্মগ্রহণ করেন। বাবা মৃত আলহাজ্ব তইজ উদ্দিন মিঞা।
রাজনৈতিক জীবনের শুরু থেকেই তিনি আওয়ামী লীগের রাজনীতির সাথে যুক্ত হন। ১৯৭০ সালের ঐতিহাসিক নির্বাচনে এমপিএ নির্বাচিত হন। মুক্তিযুদ্ধ শুরু হলে তিনি গুরুত্বপূর্ণ ভূমিকা রাখতে শুরু করেন। ১৯৭৩ সালের সংসদ সদস্য নির্বাচনে তিনি সংসদ সদস্য নির্বাচিত হন। তিনি বিভিন্ন সময়ে জেলা আওয়ামী লীগের সাধারণ সম্পাদক ও সহ-সভাপতি এবঙ সাদুল্লাপুর উপজেলা আওয়ামী লীগের সভাপতি হিসাবে দায়িত্ব পালন করেন।
রাজনৈতিক কাজের পাশাপাশি সামাজিক কার্যক্রমে মরহুম আবু তালেব মিঞা গুরুত্বপূর্ণ ভূমিকা রাখেন। তিনি ১৯৭২ সালে গাইবান্ধা রেডক্রিসেন্ট এর চেয়ারম্যান নির্বাচিত হন। সাদুল্লাপুর উপজেলার শিক্ষা বিস্তারে তিনি অসাধারণ ভূমিকা পালন করেন। তিনি সাংসদ থাকাকালে এক সাথে সাদুল্লাপুর উপজেলায় ২২টি প্রাথমিক বিদ্যালয়ের নির্মাণ কাজ সম্পন্ন হয়। তিনি সাদুল্লাপুর ডিগ্রী কলেজ এবঙ গালর্স কলেজ প্রতিষ্ঠায় অগ্রণী ভূমিকা পালন করেন। সাদুল্লাপুর থানাকে নদী ভাঙ্গনের হাত থেকে রক্ষার জন্য তিনিই প্রথম ঘাঘট নদী লুপ কাটিং এর ব্যবস্থা করেন।
দেশ ও দেশের মানুষের জন্য ত্যাগী, সৎ, নিষ্ঠাবান, দেশপ্রেমিক রাজনীতিক আবু তালেব মিঞা গত ২০০৭ সালের ১৬ মে মৃত্যুবরণ করেন। গাইবান্ধা এবঙ দেশের রাজনীতি ক্ষেত্রে মরহুম এই নেতার অনন্য অবদানকে আমরা গভীর শ্রদ্ধাভরে স্মরণ করছি। তাঁর কাংখিত বাংলাদেশ গড়ার মাধ্যমেই আমরা তাঁর স্মৃতিকে চিরঞ্জীব রাখতে পারব।
মকবুলার রহমান সরকার
প্রফেসর ড. এম.আর সরকার ( ১৯২৮-১৯৮৫) রাজশাহী বিশ্ববিদ্যালয়ের সাবেক উপাচার্য বিশিষ্ট শিক্ষাবিদ প্রফেসর মকবুলার রহমান সরকার, যিনি এম.আর সরকার নামেই সমাধিক পরিচিত ছিলেন।
= জন্ম ও শৈশব =
এম.আর সরকার গাইবান্ধার সাদুল্লাপুর উপজেলার খোর্দ্দকোমরপুরে ১৯২৮ সালে জন্মগ্রহণ করেন। পিতা দেলোয়ার হোসেন সরকার ছিলেন স্কুলের প্রধান শিক্ষক। মা আসিয়া খাতুনকে মাত্র ৯ মাস বয়সে হারান তিনি। পরে নানীর কাছে বড় হয়ে উঠেন তিনি।
= শিক্ষা ও কর্মজীবন =
মকবুলার রহমান নিজ গ্রামের বিদ্যালয়ে প্রাথমিক শিক্ষালাভ করেন। ১৯৪৪ সালে তুলশীঘাট কাশীনাথ হাইস্কুল থেকে প্রথম বিভাগে ম্যাট্রিক এবং ১৯৪৬ সালে রংপুরের কারমাইকেল কলেজ থেকে প্রথম বিভাগে আই.এস.সি পাশ করেন। ১৯৪৮ সালে রাজশাহী কলেজ থেকে পদার্থবিদ্যায় বি.এস.সি সম্মান ডিগ্রী লাভ করেন। পরবর্তিতে তিনি ঢাকা বিশ্ববিদ্যালয়ে থেকে ১৯৪৯ সালে পদার্থবিদ্যায় এম.এস.সি পার্ট-১ পরীক্ষায় প্রথম শ্রেণীতে প্রথম এবং ১৯৫০ সালে পার্ট-২ পরীক্ষায় প্রথম শ্রেণীতে দ্বিতীয় স্থান লাভ করেন।
১৯৫১ সালে এম.আর সরকার ঢাকা বিশ্ববিদ্যালয়ে পদার্থবিদ্যা বিভাগে প্রভাষক পদে যোগ দেন। ১৯৫২ সালে যুক্তরাজ্যের লিভারপুল বিশ্ববিদ্যালয়ে পিএইচডি করতে যান। পিএইচডি লাভ করে ১৯৫৬ সালে দেশে ফিরে তৎকালীন ইষ্ট পাকিস্তান  এডুকেশন সাভর্ভিসের অধীনে রাজশাহী কলেজে পদার্থবিদ্যা বিভাগে যোগ দেন। ১৯৫৮ সালে তিনি রাজশাহী বিশ্ববিদ্যালয়ের পদার্থবিদ্যা বিভাগে রীডার হিসেবে যোগ দেন এবং ১৯৬৩ সালে অধ্যাপক পদে উন্নীত হন। ১৯৬৯ সাল থেকে ১৯৭২ সাল পর্যন্ত তিনি লিবিয়া ইউনিভার্সিটিতে ভিজিটিং অধ্যাপক হিসেবে কর্মরত ছিলেন। দেশে ফিরে প্রফেসর সরকার রাজশাহী বিশ্ববিদ্যালয়ে ফলিত পদার্থবিদ্যা বিভাগ প্রতিষ্ঠা করে বিভাগীয় প্রধান হিসেবে দায়িত্ব পালন করেন। ১৯৮১ সালের ২৭ ফেব্রুয়ারি অধ্যাপক মকবুলার রহমান সরকার রাজশাহী বিশ্ববিদ্যালয়ের উপাচার্য হিসেবে দায়িত্ব গ্রহণ করেন এবং ১৯৮২ সালের ২২ ফেব্রুয়ারি পর্যন্ত দায়িত্ব পালন করেন। এছাড়া বিভিন্ন সময়ে তিনি বিশ্ববিদ্যালয় মঞ্জুরী কমিশনের সদস্য, রাজশাহী বিশ্ববিদ্যালয়ের বিজ্ঞান অনুষদের ডীন, সিন্ডিকেট ও সিনিটের চেয়ারম্যান ও সদস্য, একাডেমিক কাউন্সিলের চেয়ারম্যান ও সদস্য, বাংলাদেশ চিকিৎসা গবেষণা পরিষদের সদস্য, আমেরিকান এসোসিয়েশন ফর দ্যা এডভ্যান্সমেন্ট সাইন্সের সদস্য, বরেন্দ্র গবেষণা মিউজিয়ামের চেয়ারম্যান, ইন্সটিটিউট অব বাংলাদেশ ষ্টাডিজের বোর্ড অব গভর্নরসের চেয়ারম্যান প্রভৃতি গুরুত্বপূর্ণ পদে দায়িত্ব পালন করেন। প্রফেসর সরকার শিক্ষা সংক্রান্ত কাজে অষ্ট্রোলিয়া, কানাডা, বেলজিয়াম, চীন, ইংল্যান্ড, সাইপ্রাস, ডেনমার্ক, জার্মানি, হল্যান্ড, ইন্দোনেশিয়া, ভারত, লেবানন, পকিস্তান, যুক্তরাষ্ট্র, সৌদি আরব, সিঙ্গাপুর, লিবিয়া, ইতালি, সুইজারল্যান্ড, সিরিয়া, থাইল্যান্ড সফর করেন।
আমাদের মুক্তিযুদ্ধকালে প্রফেসর এম আর রহমান সরকার লিবিয়াতে থেকেও তহবিল সংগ্রহ এবং জনমত সৃস্টিতে গুরুত্বপূর্ণ ভূমিকা পালন করেন। স্বাধীনতাযুদ্ধ পূর্ব দেশের গণতান্ত্রিক আন্দোলনে শিক্ষক সমাজের স্মরণীয় অবদানের সাথে তিনি একাত্ম ছিলেন।
মকবুলার রহমান সরকার ১৯৮৫ সালের ১৯ মে মৃত্যুবরণ করেন।
= তথ্যসূত্র =
ভেরা ফারমিগা
ভেরা অ্যান ফারমিগা (; জন্ম: ৬ আগস্ট ১৯৭৩) হলেন একজন মার্কিন অভিনেত্রী, চলচ্চিত্র পরিচালক, ও প্রযোজক। তিনি ব্রডওয়ে মঞ্চে "টকিং সাইডস" (১৯৯৬) নাটকে অভিনয়ের মাধ্যমে তার অভিনয় জীবন শুরু করেন। তার টেলিভিশন নাটকে অভিষেক হয় ফক্স চ্যানেলের অলীক কল্পকাহিনীমূলক "রোর" (১৯৯৭) দিয়ে এবং চলচ্চিত্রে অভিষেক হয় নাট্য-থ্রিলারধর্মী "রিটার্ন টু প্যারাডাইজ" (১৯৯৮) দিয়ে।
ফারমিগা নাট্যধর্মী "ডাউন টু দ্য বোন" (২০০৪) চলচ্চিত্রে অভিনয় করে তার প্রথম আলোচিত সাফল্য লাভ করেন। তিনি ২০০৮ সালের নাট্যধর্মী "নাথিং বাট দ্য ট্রুথ" চলচ্চিত্রে সহ-শিল্পী হিসেবে অভিনয় ক্রএন এবং ২০০৯ সালের "আপ ইন দি এয়ার" চলচ্চিত্রে আলেক্স গোরান চরিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল প্রণয়ধর্মী "নেভার ফরেভার" (২০০৭), প্রণয়ধর্মী হাস্যরসাত্মক "হেনরিস ক্রাইম" (২০১০) ও বিজ্ঞান কল্পকাহিনী থ্রিলার "সোর্স কোড" (২০১১)। এছাড়া তিনি "দ্য মাঞ্চুরিয়ান ক্যান্ডিডেট"-এর পুনর্নির্মাণ (২০০৪), মার্টিন স্কোরসেজির অস্কার বিজয়ী চলচ্চিত্র "দ্য ডিপার্টেড" (২০০৬) এবং ঐতিহাসিক নাট্যধর্মী "দ্য বয় ইন দ্য স্ট্রিপড পাজামাস" (২০০৮) চলচ্চিত্রে অভিনয় করেন।
২০১১ সালে নাট্যধর্মী "হাইয়ার গ্রাউন্ড" চলচ্চিত্র দিয়ে তার পরিচালনায় অভিষেক হয় এবং তিনি এতে শ্রেষ্ঠাংশে অভিনয় করেন। তিনি ভীতিপ্রদ "দ্য কনজ্যুরিং" (২০১৩) এবং এর অনুবর্তী পর্ব "দ্য কনজ্যুরিং টু" (২০১৭) চলচ্চিত্রে অতিপ্রাকৃতিক বিষয়াবলী তদন্তকারী লরেন ওয়ারেন চরিত্রে অভিনয় করেন।
ফারমিগা ১৯৭৩ সালের ৬ই আগস্ট নিউ জার্সির ক্লিফটনে জন্মগ্রহণ করেন। তার পিতা মাইকেল ফারমিগা একজন সিস্টেম অ্যানালিস্ট হতে পরবর্তীকালে ল্যান্ডস্ক্যাপার হন এবং মাতা লুবোমিরা "লুবা" স্পাস একজন স্কুল শিক্ষিকা। তারা দুজনেই ইউক্রেনীয়। তার এক বড় ভাই ভিক্টর এবং পাঁচ ছোট ভাইবোন স্টিভান, নাদিয়া, আলেকজান্ডার, লারিসা ও তাইসা। তার নানী নাদিয়া প্লেতেনসিউ (১৯২৫-২০১৪) এবং নানা থিওদোর স্পাস (১৯২১-১৯৯০) দ্বিতীয় বিশ্বযুদ্ধের সময় কার্লসফেল্ডের এক ক্যাম্পে পরিচিত হন। শৈশবে ফারমিগা তার পরিবারের সাথে ইউক্রেনীয় গ্রিক ক্যাথলিক চার্চ ধর্মাবলম্বী থেকে পেন্তেকস্টালিজম ধর্মে ধর্মান্তরিত হন।
মিশেল ইয়ো
মিশেল ইয়ো (জন্ম: ৬ আগস্ট ১৯৬২) হলেন একজন মালয়েশীয় অভিনেত্রী। তিনি ১৯৯০-এর দশকের শুরুতে হংকংয়ের জনপ্রিয় মারপিঠধর্মী চলচ্চিত্রগুলোতে অভিনয় ও নিজেই তাতে স্টান্ট হিসেবে কাজ করে খ্যাতি অর্জন করেন। মালয়েশিয়ার আইপোতে জন্মগ্রহণকারী ইয়ো জেমস বন্ড গোয়েন্দা চলচ্চিত্র ধারাবাহিকের "টুমরো নেভার ডাইজ" এবং চীনা ভাষার মার্শাল আর্ট চলচ্চিত্র "ক্রাউচিং টাইগার, হিডেন ড্রাগন" অভিনয় করে আন্তর্জাতিক অঙ্গনে পরিচিতি লাভ করেন এবং দ্বিতীয় চলচ্চিত্রটির জন্য তিনি ২০০০ সালে শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন।
১৯৯৭ সালে "পিপল" সাময়িকী তাকে "বিশ্বের ৫০ সুন্দরতম ব্যক্তি" তালিকায় স্থান দেয় এবং ২০০৯ সালে একই সাময়িকীর "সর্বকালের সেরা ৩৫ পর্দায় সুন্দরী" তালিকায় স্থান দেয়। তিনি একমাত্র এশীয় অভিনেত্রী হিসেবে দ্বিতীয় তালিকায় স্থান করে নেন। ২০০৮ সালে চলচ্চিত্র সমালোচনাভিত্তিক ওয়েবসাইট "রটেন টম্যাটোস" তাকে সর্বকালের সেরা মারপিঠধর্মী অভিনেত্রীর স্বীকৃতি দেয়। ২০১৬ সালের ১৫ই মার্চ টেকসই উন্নয়ন লক্ষ্যমাত্রা অর্জন বিষয়ে সচেতনতা বৃদ্ধি ও সমর্থন জোরদারের জন্য তাকে ইউএনডিপির শুভেচ্ছা দূত হিসেবে নিয়োগ দেওয়া হয়।
কোরুদ
কোরুদ একটি পাম জাতীয় উদ্ভিদ যা চট্টগ্রাম, রাঙামাটি (কাসালং), এবং সিলেটের গহীন বনে জন্মে থাকে।
এর বৈজ্ঞানিক নাম "Licula peltata Roxb"। গোত্র Arecaceae । এটি ছোট আকৃতির গাছ। মাত্র ২-৩ মিটার উচুঁ হয়ে থাকে।
বাংলাদেশের বাইরে মায়ানমার এবং ভারতের বিহার, মণিপুর, ত্রিপুরা, নিকোবার দ্বীপপুঞ্জে পাওয়া যায়।
এর পাতা দিয়ে এক রকম ছাতা তৈরি করা হয় এবং ঘরের ছাউনি দেওয়া হয়।
লুসিল বল
লুসিল ডিজায়ারে বল (; জন্ম: ৬ আগস্ট ১৯১১ - ২৬ এপ্রিল ১৯৮৯) ছিলেন একজন মার্কিন অভিনেত্রী, কৌতুকাভিনেত্রী, মডেল, চলচ্চিত্র-স্টুডিও নির্বাহী ও প্রযোজক। তিনি তার নিজের প্রযোজিত সিটকম "আই লাভ লুসি", "দ্য লুসি-ডেজি কমেডি আওয়ার", "দ্য লুসি শো", "হিয়ার্‌স লুসি" ও "লাইফ উইথ লুসি"।
বল ১৩টি প্রাইমটাইম এমি পুরস্কারের মনোনয়ন লাভ করেছেন, তন্মধ্যে চারটি পুরস্কার জয় লাভ করেন। ১৯৭৭ সালে ফিল্ম ক্রিস্টাল পুরস্কারের প্রথম নারী পুরস্কার গ্রহীতা ছিলেন। তিনি ১৯৭৯ সালে গোল্ডেন গ্লোব সেসিল বি. ডামিল পুরস্কার লাভ করেন, ১৯৮৪ সালে তার নাম টেলিভিশন হল অব ফেমে অন্তর্ভুক্ত হয়, ১৯৮৬ সালে কেনেডি সেন্টার থেকে আজীবন সম্মাননা লাভ করেন, এবং ১৯৮৯ সালে একাডেমি অব টেলিভিশন আর্টস অ্যান্ড সায়েন্সেস থেকে গভর্নর পুরস্কার লাভ করেন।
এ. জে. ওয়েব
আলেকজান্ডার জোসিয়া ওয়েব (; জন্ম: ১৬ জানুয়ারি, ১৮৫৫ - মৃত্যু: ১৯ ফেব্রুয়ারি, ১৯৪১) লন্ডনের বেথনাল গ্রীন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ১৮৭৯ সালে ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণের সুযোগ হয় তাঁর। ঘরোয়া প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করেছেন ৫ ফুট ৮ ইঞ্চি উচ্চতার অধিকারী এ. জে. ওয়েব। এছাড়াও অক্সফোর্ড বিশ্ববিদ্যালয়ের পক্ষে খেলেছেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতি ফাস্ট বোলিং করতে পারতেন তিনি।
হ্যারো স্কুলে অধ্যয়ন করেন। এরপর অক্সফোর্ড বিশ্ববিদ্যালয়ের ট্রিনিটি কলেজে পড়াশোনা করেছেন। প্রথম বছরেই ব্লু লাভে সক্ষমতা দেখান। দুইবার তিনি বিশ্ববিদ্যালয় দলের অধিনায়কত্ব করেন। অক্সফোর্ডে অধ্যয়নকালে লর্ডসে জেন্টলম্যানের পক্ষে অংশ নেন। ডব্লিউ জি গ্রেসের সাথে উদ্বোধনী জুটিতে ২০৩ রান তুলেন। নিজে সংগ্রহ করেন ৬৫ রান।
২০ বছর বয়সে বিশ্ববিদ্যালয় জীবনের প্রথম বছরেই মিডলসেক্সের পক্ষে প্রথম খেলায় অংশ নেন। ১৮৮৫ সালে মিডলসেক্সের অধিনায়ক হিসেবে মনোনীত হন এ জে ওয়েব। এ পদে তিনি ১৮৯৮ সাল পর্যন্ত দায়িত্ব পালন করেছেন। অধিনায়কের দায়িত্ব পালনকালে তৃতীয় বছরে ব্যাটসম্যান হিসেবে স্বর্ণালী সময় অতিবাহিত করেন। ১৮৮৭ সালে ৪৭ গড়ে ১,২৪৪ রান তুলেন। তন্মধ্যে, ইয়র্কশায়ারের বিপক্ষে অপরাজিত ২৪৩ রানের মূল্যবান ইনিংস ছিল।
১৮৭৮-৭৯ মৌসুমে লর্ড হ্যারিসের সাথে শৌখিন দলের সদস্যরূপে অস্ট্রেলিয়া সফরে যান। ঐ সফরেই তিনি তাঁর একমাত্র টেস্টে অংশ নিয়ে মাত্র ৪ ও ০ রান তুলতে পেরেছিলেন।
খেলোয়াড়ী জীবন থেকে অবসর নেয়ার পর ১৯০০ থেকে ১৯২২ সাল পর্যন্ত মিডলসেক্সের সম্পাদক ও ১৯২৩ থেকে ১৯৩৬ সাল পর্যন্ত সভাপতির দায়িত্বে ছিলেন। এছাড়াও, ১৮৮৬ থেকে ১৯০৯ সাল পর্যন্ত মেরিলেবোন ক্রিকেট ক্লাবের (এমসিসি) পরিচালনা পরিষদের সদস্য ছিলেন এ জে ওয়েব।
১৯ ফেব্রুয়ারি, ১৯৪১ তারিখে সারের অ্যাবিঙ্গার এলাকায় ৮৬ বছর বয়সে এ. জে. ওয়েবের দেহাবসান ঘটে।
বিশাখাপত্তনম জেলা
বিশাখাপত্তনম জেলা ভারতের অন্ধ্রপ্রদেশ রাজ্যর একটি জেলা। এটি রাজ্যের নয়টি উপকূলীয় জেলার মধ্যে একটি। বিশাখাপত্তনম শহরে এই জেলার প্রশাসনিক সদর দপ্তর অবস্থিত।
১৯৭৯ সালে, বিশাখাপত্তনম জেলা গঠন করা হয় ভিজিয়াগরাম জেলা জেলার অংশ বিভক্ত করে। বিশখাপত্তনম জেলা বর্তমানে রেড করিডোরের একটি অংশ।
২০১১ সালের আদমশুমারি অনুযায়ী, বিশাখাপত্তনম জেলায় মোট ৪২,৮৮,১১৩ জন বসবাস করেন। এটি জনসংখ্যার হিসাবে ভারতের ৪৪ তম স্থানে (মোট ৬৪০ টির মধ্যে) রয়েছে এবং রাজ্যের মধ্যে চতুর্থ স্থানে রয়েছে। জেলাটির প্রতি বর্গ কিলোমিটারে (৯৯০/বর্গ মাইল) বসবাসকারী মানুষের সংখ্যা ৩৮৪ জন বা প্রতি বর্গ কিলোমিটার জনসংখ্যার ঘনত্ব ৩৮৪ জন। [6] ২০০১-২০১১ এর দশকে জনসংখ্যা বৃদ্ধির হার ছিল ১১.৮৯%। বিশখাপত্তনমে প্রতি ১০০০ জন পুরুষের জন্য মহিলা অনুপাত ১০০৩ জন, এবং জেলার সাক্ষরতার হার ৬৭.৭%।
২০১১ সালের আদমশুমারি অনুযায়ী বিশাখাপাতনম জেলার জনসংখ্যা ৪২,৮৮,১১৩ জন, যার মধ্যে ৫৭.৯৫% শহুরে।
বিশাখাপাতনম জেলা প্রায় ১১,১৬১ বর্গ কিলোমিটার এলাকা (৪,৩০৯ বর্গ মাইল) আয়োতন যুক্ত [8] যা, তুলনামূলকভাবে কানাডার কেপ ব্রেটন দ্বীপের সমতুল্য।
জেলার মোট সড়ক নেটওয়ার্কের দৈর্ঘ্য ৯৪৫.৪৪৩ কিমি (৫৮৭.৪৭১ মাইল)। এছাড়াও ২৯৮.৭৮৩ কিলোমিটার (১৮৫.৬৫৫ মাইল) সম্প্রসারিত এবং প্রস্তাবিত দৈর্ঘ্য ৬৪৬.৬৬০ কিমি (৪০১.৮৬ মাইল) প্রস্তাবিত সড়ক রয়েছে জেলাটিতে।
রাজ্যের " বিদ্যালয় শিক্ষা বিভাগ"-এর অধীনে অনুমোদিত সরকারি এবং বেসরকারী বিদ্যালয়ে প্রাথমিক ও মাধ্যমিক শিক্ষা প্রদান করা হয়। এদের মধ্যে ১৬২ টি সরকারি, ২৭৯৩ টি মন্ডল ও জেলা পরিষদ, ৯ টি আবাসিক, ১২২৫ টি বেসরকারি, ৫ টি মডেল, ৩৪ টি কস্তুরবা গান্ধী বালিকা বিদ্যালয়ে (কেজিবিবি), ১৪৭ টি পৌরসভা এবং ৮২৯ টি অন্যান্য ধরনের বিদ্যালয় রয়েছে। জেলা প্রাথমিক, উচ্চপ্রাথমিক এবং উচ্চমাধ্যমিক বিদ্যালয়গুলিতে ভর্তির মোট ছাত্র সংখ্যা ৬,০৯,৫৮৭ জন।
এন্ডোমেন্টস ডিপার্টমেন্টের পরিচালনাধীন ৩৬ টি মন্দির রয়েছে বিলাখাপত্তনম জেলায়।
স্ট্যানিস্লাভস্কি রাশিয়ান থিয়েটার (ইয়েরেভান)
সরকারী নাম অনুযায়ী কনস্ট্যান্টিন স্ট্যানিস্লাভস্কির নামে নামকরণ করা রাশিয়ান নাট্য থিয়েটার (), সাধারণত স্ট্যানিস্লাভস্কি রাশিয়ান থিয়েটার নামে পরিচিত, একটি রাষ্ট্রীয় থিয়েটার।আর্মেনিয়ার রাজধানী ইয়েরেভান এর সেন্ট্রাল কেনট্রন জেলার, অবভহান স্ট্রিটে চার্লস অজনারউর স্কয়ারের পাশে অবস্থিত। এটি ১৯৩৭ সালে খোলা হয় এবং ১৯৩৮ সাল থেকে রাশিয়ান অভিনেত্রী এবং থিয়েটার পরিচালক কনস্ট্যান্টিন স্ট্যানিসালভস্কি এর নামে নামকরণ করা হয়। ১৯৬৫ সাল থেকে এই থিয়েটারের পরিচালক হলেন কজান্ডার গ্রেগরিয়ান।
থিয়েটারের শোগুলি প্রধানত আর্মেনিয়ীয় লেখকের কিছু শো এবং রাশিয়ান শিল্প ও সাহিত্যের কিছু কাজগুলি থেকে নেওয়া। সপ্তাহান্তে শিশুদের জন্য বিকেলে শো থাকে।
একটি ধ্বংসাত্মক রাশিয়ান গির্জার জায়গায় স্ট্যানিস্লাভস্কি রাশিয়ান থিয়েটার গড়ে উঠেছে।
গ্লোব থিয়েটার
ইংরেজি সাহিত্যের কথা ভাবলেই মাথায় আসে শেক্সপিয়রের নাম।আর এই মহান সাহিত্যিকের জীবনের সঙ্গে ওতপ্রোত ভাবে জড়িয়ে আছে ইংল্যান্ডের গ্লোব থিয়েটারের নাম। ১৫৯৯ সালে গ্লোব থিয়েটার পত্তন করেন ‘লর্ড চেম্বারলেনস মেন’ নামে নাট্য কোম্পানিটি, যাঁরা শেক্সপিয়রের লেখা নাটককে মঞ্চস্থ করতেন। ১৬১৩ সালে এক বিধ্বংসী আগুনে এই থিয়েটার পুরোপুরি নষ্ট হয়ে যায়। কিন্তু পরের বছরই নাটক নিয়ে উত্‌সাহী মানুষজনের সাহায্যে গ্লোব থিয়েটার নতুন করে আত্মপ্রকাশ করে।
লন্ডনে পাবলিক থিয়েটার জিনিসটা সেভাবে ছিল না। বড়লোকরা মাঝেমধ্যে আয়োজন করত, পরিবারের লোকজন মিলে দেখত। কিন্তু রিচার্ড বার্বেজের দল 'দ্য থিয়েটার' জন্মের পর চিত্রটা বদলে যেতে থাকে। নাটক পৌঁছাতে থাকে সাধারণ মানুষের কাছে। ভালো-মন্দ মিলিয়ে ভালোই চলছিল দ্য থিয়েটার। জন হেমিংস, অগাস্টিন ফিলিপস, টমাস পোপ, উইলিয়াম শেকসপিয়ার আর উইলিয়াম কেম্পের মতো মানুষের সাহচর্য পাচ্ছিলেন রিচার্ড আর তাঁর ছেলে জেমস। এত কিছুর মধ্যে রিচার্ড ভুলে গিয়েছিলেন দ্য থিয়েটারের জমিটা তাঁর নয়। তিনি সেটা কেবল ২১ বছরের জন্য ইজারা নিয়েছিলেন জিলস এলেনের কাছ থেকে। তাই সময় ফুরিয়ে এলে থিয়েটারসহ জমি দাবি করে বসলেন জিল। শুনে তো বার্বেজের মাথায় হাত। কী করতে হবে কারোরই বুঝে আসছিল না!
তারপর অভিনব এক বুদ্ধি আটলেন তারা। জিল যখন ক্রিসমাসের ছুটি কাটাতে গ্রামের বাড়ি গেলেন তখন এক কাঠমিস্ত্রির সহায়তায় রাতারাতি তাঁরা নাট্যশালার কাঠগুলো সরিয়ে নিয়ে গেলেন ওয়াটারফ্রন্টের কাছে ব্রিডওয়েলের ওয়্যারহাউসে। আবহাওয়া ভালো ছিল, তাই তাড়াতাড়িই সবাই মিলে দ্য থিয়েটারকে সোজা টেমসের ওপারে নিয়ে গেলেন। তারপর সবাই মিলে যত্ন নিয়ে গড়ে তুললেন নতুন থিয়েটার-গ্লোব থিয়েটার।
টমাস ব্রেন্ডের জমিতে তারা মঞ্চ সাজালেন, পরবর্তী সময় যার মালিকানা চলে যায় ছেলে নিকোলাস ব্রেন্ড ও স্যার ম্যাথু ব্রেন্ডের কাছে। জমিটা নিচু। ডুবে যাওয়ার ভয় ছিল। তাই উঁচু করে নেওয়া হয়। আগের দ্য থিয়েটারের চেয়ে অনেক বিশাল আকার নেয় গ্লোব। দ্য থিয়েটারের কাঠগুলোর সঙ্গে সঙ্গে এতে ব্যবহার করা হয় অনেক নতুন সরঞ্জাম। ১৫৯৯ সালে শেষ হয় গ্লোব থিয়েটারের কাজ। নতুন থিয়েটারের অংশীদার হন রিচার্ড হল, জেমস বার্বেজ, শেকসপিয়ার, অগাস্টিন, টমাস প্রমুখ। তবে অর্ধেকটাই ছিল বাবা-ছেলের নামে। ধীরে ধীরে জনপ্রিয় হয়ে উঠল ওই গ্লোব।
গ্লোবের প্রথম নাটক হেনরি ফাইভ। অনেকে জুলিয়াস সিজারকে প্রথম নাটক ধরতে আগ্রহী ঐতিহাসিকরা। ভালোই চলছিল গ্লোব। খারাপ দিনটি এলো ১৬১৩ সালের ২৯ জুন। হেনরি এইটের আগুন লাগল গ্লোবে। মানুষ খুব বেশি আহত হয়নি, তবে কাঠের বাড়ি গেল পুড়ে।
পরের বছরই অবশ্য আবার গড়ে উঠেছিল গ্লোব। গেল আরো ২৫ বছর। বেশ রমরমা সব কিছু। ১৬৪২ সালে গোড়া পিউরিটানরা বন্ধ করে দিল গ্লোব। সে সময় সব থিয়েটারই বন্ধ করে দিয়েছিল তারা। তাদের অভিযোগ, থিয়েটার হাউসে জুয়া আর পতিতাবৃত্তি চলে। গ্লোবকে আবার খুঁজে পাওয়া যায় ১৯৮৯ সালে। পার্ক স্ট্রিটের অ্যাংকর টেরেসের গ্যারেজের নিচে। নড়েচড়ে ওঠে পুরো দুনিয়া। অনেক গবেষণার পর বের হয়, গ্লোবের অস্তিত্ব ছিল বর্তমান সাউথওয়ার্ক ব্রিজ রোডের পশ্চিম থেকে পর্টার স্ট্রিট পর্যন্ত ও পার্ক স্ট্রিটের দক্ষিণ থেকে গেট হাউস স্কয়ার পর্যন্ত।
১৯৯৭ সালে শেকসপিয়ার গ্লোব নামে নতুন ও আরো আধুনিক গ্লোব থিয়েটারের যাত্রা শুরু হয়। নতুন গ্লোব থিয়েটারও হেনরি ফাইভ দিয়ে তাদের যাত্রা শুরু করে।
প্রাচীন দর্শন
পাশ্চাত্য দর্শনের ইতিহাসে প্রাচীন গ্রিক দার্শনিকদের চিন্তাধারাকে প্রাচীন দর্শন বলে চিহ্নিত করা হয়। এই প্রাচীন দর্শনের বিকাশ ঘটে দাসের শোষণের ভিত্তিতে প্রতিষ্ঠিত গ্রিক সমাজে খ্রিষ্টপূর্ব সপ্তম শতকে। এবং খ্রিষ্টপূর্ব দ্বিতীয় শতকে রোমের দাসভিত্তিক সাম্রাজ্যে। দর্শনের এই প্রাচীন পর্যায়ের বিস্তার খ্রিষ্টীয় ষষ্ঠ শতক পর্যন্ত ধরা যায়। এই প্রাচীন পর্যায়ের ইতিহাসের গোড়ার দিকে গ্রিক দর্শনের বৈশিষ্ট্য ছিল প্রকৃতিবাদী। সক্রেটিসের পূর্বে গ্রিক দার্শনিকদের মধ্যে প্রধান ছিলেন থেলিস,  এ্যানাক্সিমেন্ডার, এ্যানাক্সিমেনিস এবং হিরাক্লিটাস। জগৎ ও জীবনের বিভিন্ন প্রশ্নের ব্যাখ্যায় এই সমস্ত দার্শনিক প্রাকৃতিক পরিবেশ দ্বারা প্রভাবিত হয়েছিলেন। অভিজ্ঞতা এবং জ্ঞানের সীমাবদ্ধতার কারণে এদের ব্যাখ্যায় নানাপ্রকার রূপক, উপাখ্যান এবং কল্পনার সাক্ষাৎ মিললেও এই যুগের দার্শনিকগণ সমস্ত অস্তিত্বের মূল হিসাবে জল, বায়ু, অগ্নি, মাটি প্রভৃতির একটি কিংবা একাধিক বস্তুকে গ্রহণ করেছেন। হিরাক্লিটাসের দর্শন কেবল বস্তুবাদি ছিল না। তাঁর মতে সকল অস্তিত্বের মধ্যে নিরন্তর পরিবর্তন চলছে। পরিবর্তন সত্য; আপাতদৃশ্য স্থিরতা কিংবা পরিবর্তনহীনতা সত্য নয়। কিন্তু অপরিণত বস্তুবাদী চিন্তার বিকাশে ক্রমাণ্বয়ে ভাববাদী বৈশিষ্ট্যেরও উদ্ভব ঘটতে থাকে। সক্রেটিস এবং প্লেটোর দার্শনিক আলোচনায় এক শক্তিশালী ভাববাদী দর্শনের সাক্ষাৎ পাওয়া যায়। দাস এবং অপরাপর শ্রমজীবি সাধারণ মানুষের শোষণের ভিত্তিতে প্রতিষ্ঠিত স্বাধীন নাগরিকদের নগররাষ্ট্রে অসংগতি ও সংকট যত বৃদ্ধি পেতে থাকে তত সক্রেটিস, প্লেটো এবং এ্যরিস্টটলের ন্যায় প্রভু শ্রেণীভুক্ত চিন্তাবিদগণ তাঁদের রাষ্ট্র এবং সমাজকে সংকটের হাত থেকে রক্ষা করার জন্য দৃশ্যের পেছনে অদৃশ্য সত্তা, চরম উত্তম, ধর্ম, অবস্থার অপরিবর্তনীয়তা প্রভৃতি বিশ্লিষ্ট দার্শনিক ভাবসূত্রের জাল বিস্তার করতে শুরু করেন। প্রাচীন দর্শনের বস্তুবাদী ধারার অধিকতর বিকাশ এমপিডকলিস, এ্যানাক্সোগোরাস লিউসিপাস এবং ডিমোক্রিটাসের চিন্তাধারায় দেখা যায়। বস্তুত দর্শনের সমগ্র ইতিহাসে ভাববাদ ও বস্তুবাদের যে মূল দুটি ধারার সাক্ষাৎ পাওয়া যায় তার সূত্রপাত প্লেটো এবং ডিমোক্রিটাসের দর্শনেই ঘটে। লেনিন দর্শনের ইতিহাসের ব্যাখ্যা প্রসঙ্গে বলেছিলেন যে, দর্শনের ইতিহাসের মূল ধারার একটিকে প্লেটোর ধারা, অপরটিকে ডিমোক্রিটাসের ধারা বলেও আখ্যাত করা চলে।
শর্তহীন বিধান
শর্তহীন বিধান দার্শনিক ইমানুয়েল কাণ্টের নীতি-শাস্ত্রে ব্যবহৃত একটি পারিভাষিক শব্দবন্ধ। কান্টের মতে নৈতিক জীবনে যে সমস্ত বিধান কার্যকরী সেগুলিকে শর্তসাপেক্ষ এবং শর্তহীন বলে বিভক্ত করা চলে। শর্তসাপেক্ষ বিধানের নিয়ামক হচ্ছে কোনো বিশেষ অভীষ্ট। আমার সন্তানকে যদি আমি এই আকাঙ্ক্ষা নিয়ে ভালবাসি যে, সেও একদিন আমার বৈষয়িক জীবনে সাহায্যকারী হবে তা হলে সন্তানের প্রতি এই ভালবাসা শর্তসাপেক্ষ ভালবাসা। ভবিষ্যতের প্রতিফলের আকাঙ্ক্ষাই আমার বর্তমানের ভালবাসার নিয়ামক। এখানে সন্তানের প্রতি ভালবাসা শর্তসাপেক্ষ বিধানেরই একটি দৃষ্টান্ত। শর্তসাপেক্ষ বিধান একটি লক্ষ্য অর্জনের উপায় মাত্র।
ইমানুয়েল কাণ্টের মত অনুযায়ী মানুষের নৈতিক জীবনের নিয়ামক হবে শর্তহীন বিধান। শর্তহীন বিধান দ্বারা কাণ্ট এমন একটি বিধানকে বুঝাতে চেয়েছেন যে বিধান অপর কোনো লক্ষ্য অর্জনের উপায়মাত্র নয়ে, যে-বিধান নিজেই লক্ষ্য। পিতা যদি সুখশান্তি-সম্পদ অর্থাৎ কোনো প্রকার প্রতিদানের আকাঙ্ক্ষা না করেতার সন্তানকে শুধু ভালবাসার জন্য ভালবাসতে পারে তবেই সে ভালবাসা অপর কোনো লক্ষ্যের উপায়মাত্র না হয়ে নিজেই লক্ষ্য হয়ে দাঁড়াবে। আর এরূপ ভালবাসাই হচ্ছে সন্তানের প্রতি পিতার আদর্শ ভালবাসা। অনুরূপভাবে ব্যক্তি তার সমাজ জীবনে কেবল শর্তহীন বিধান দ্বারা পরিচালিত হবে, শর্তসাপেক্ষ বিধান দ্বারা নয়। আমাদের ব্যক্তিগত জীবনের যে-কোন কাজের পেছনেই একটি নীতি বা লক্ষ্য থাকে। সমাজে যে বিরোধ, বৈপরিত্য বা সংঘর্ষের সৃষ্টি হয় তার কারণ ব্যক্তি নিজের স্বার্থসাধনের লক্ষ্যকেই চরম মনে করে। সমাজে যে অধকার সে নিজে ভোগ করতে চায় সে অধিকার অপরের প্রাপ্য একথা সে স্মরণ করে না। কিন্তু যে অধিকার ব্যক্তি নিজে ভোগ করবে সে অধিকার অপরকেও ভোগ করতে না দেওয়ার নীতি অযৌক্তিক।
মানুষ যুক্তিবাদী জীবন। তার পক্ষে অযৌক্তিক কাজ করা সম্ভব নয়। ব্যক্তি তার যে-কোন সামাজিক আচরণের ক্ষেত্রে এমন নীতি দ্বারা পরিচালিত হবে, যে নীতি শুধু তার নিজের ক্ষেত্রে প্রযোজ্য নয়; যে নীতি সবার ক্ষেত্রে প্রযোজ্য, যে নীতি সার্বিক। যে ব্যক্তি চুরি করতে যাচ্ছে তাকে বিবেচনা করতে হবে, যে চুরির অধিকার সে ভোগ করতে যাচ্ছে সে চুরির অধিকার অপর সকলেরই আছে; সে মনে করবে যে মুহুর্তে অপরের দ্রব্য সে আত্মসাৎ করছে। এরূপ চিন্তায় ব্যক্তি তার আচরণের অন্তর্নিহিত অসঙ্গতি উপলব্ধি করতে সক্ষম হবে। যে নীতিকে সে সার্বিক নীতি হতে দিতে চায় না সে নীতিকে নিজেও পরিত্যাগ করবে। এমনিভাবে আদর্শ সঙ্গতিপূর্ণ সমাজ সৃষ্টি হবে। কাণ্ট তাঁর শর্তহীন বিধান দ্বারা এক কল্পলোক বা ইউটোপিয়া তৈরীর চেষ্টা করেছেন। শর্তহীন বিধান দ্বারা প্রত্যেক ব্যক্তি পরিচালিত হলে একটি আদর্শ সমাজের সৃষ্টি হতে পারে। কিন্তু বাস্তবে ব্যক্তি কেন স্বার্থপর হয়, কেন সে নিজে যে অধিকার ভোগ করে অপরকে সে অধিকার দিতে চায় না এর কারণের কোনো বিশ্লেষণ কাণ্টের নীতিশাস্ত্রে নেই। ফলে, শর্তহীন বিধান একটি অবাস্তব ইচ্ছায় মাত্র পর্যবসিত হয়েছে। নীতিশাস্ত্র মানুষের সামাজিক আচরণের আলোচনা। বাস্তব অর্থনীতিক ও সামাজিক অবস্থাই ব্যক্তির আচরণের নিয়ামক। কোনো বিশেষ সমাজের বাস্তব অবস্থার বিশ্লেষণ ব্যতিরেকে ব্যক্তির আচরণের সঙ্গতি-অসঙ্গতি নির্ধারণ করা সম্ভব নয়। বাস্তব অবস্থার সঙ্গে সম্পর্কহীনভাবে কোনো চরম আদর্শ ব্যক্তির সামনে পেশ করা নিরর্থক। কাণ্ট তাঁর নীতিশাস্ত্রে এই সত্যকে অস্বীকার করেছেন।
রবার্ট মিচাম
রবার্ট চার্লস ডারমান মিচাম (; ৬ আগস্ট ১৯১৭ - ১ জুলাই ১৯৯৭) ছিলেন একজন মার্কিন অভিনেতা, চলচ্চিত্র পরিচালক, লেখক, কবি, সুরকার ও গায়ক। তিনি কয়েকটি ধ্রুপদী নোয়া চলচ্চিত্রে অভিনয় করে খ্যাতির শিখরে আরোহণ করেন। তিনি ১৯৫০ ও ১৯৬০-এর দশকে খলনায়কদের অগ্রদূত ছিলেন। তিনি তার অভিনীত "আউট অব দ্য পাস্ট" (১৯৪৭), "দ্য নাইট অব দ্য হান্টার" (১৯৫৫) ও "কেপ ফিয়ার" (১৯৬২) চলচ্চিত্রের জন্য সর্বাধিক পরিচিত। "দ্য স্টোরি অব জি.আই. জো" (১৯৪৫) ছবিতে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন।
মিচাম ১৯৯২ সালে গোল্ডেন গ্লোব সেসিল বি. ডামিল পুরস্কার অর্জন করেন। ১৯৯৯ সালে আমেরিকান ফিল্ম ইনস্টিটিউটের ধ্রুপদী মার্কিন চলচ্চিত্রের সেরা পুরুষ তারকা তালিকায় তিনি ২৩তম স্থান অধিকার করেন।
মহাসাগরীয় শুশুক
শুশুক একটি স্তন্যপায়ী জলজ প্রাণী। বাংলাদেশে এখন এটি বিপন্ন প্রাণী হিসেবে পরিচিত।
বাংলাদেশে ২ ধরণের শুশুক পাওয়া যায়। একটির বৈজ্ঞানিক নাম Orcaella brevirostris এবং অপরটির বৈজ্ঞানিক নাম Neophocaena phocaenoides । এরা শুশুক মাছ, শিশু বা শিশু মাছ, হউম মাছ, হচ্ছুম মাছ ইত্যাদি নামেও পরিচিত।
দ্বিতীয়টির পিঠে পাখনা নেই।
সাধারণত এরা উপকূল ও সমুদ্রে বিচরণ করে। বর্ষাকালে বড় বড় নদীতেও এদের দেখা পাওয়া যায়।
এরা মাঝে মাঝে পানি থেকে উপরে লাফ দেয় এবং দল বেঁধে চলে।
মাছ এদের প্রধান খাদ্য।
রোতেলা (উদ্ভিদ)
রোতেলা বা রোট্যালা হলো (en:Rotala) বাংলাদেশের একটি অধিস্বত্ব বা এন্ডেমিক উদ্ভিদ। এটি রোটেলা নামেও পরিচিত।
এর বৈজ্ঞানিক নাম Rotala simpliciuscula Koehne (S. Kurz) এবং গোত্র Lythraceae । এটি একটি উভচর জাতীয় উদ্ভিদ, জলসিক্ত স্থানে জন্মে থাকে।
বাংলাদেশের চট্টগ্রাম হতে এটি সংগ্রহ করেছিলেন হুকার (Hooker) ও থমসন(Thomson) এবং সেই নমুনার উপর ভিত্তি করে S. Kurz এর নামকরণ করেছিলেন।
হুকার ও থমসনের সংগ্রহের পর আর দ্বিতীয়বার এটি সংগ্রহ করা সম্ভব হয়নি, কাজেই এটি বাংলাদেশ থেকে এমনকি পৃথিবী থেকে বিলুপ্ত হয়ে গেছে বলে অনুমান করা যায়।
অতনয় (উপগ্রহ)
অতনয় ( ; গ্রিক: "Αυτονόη"), এর অপর নাম ', যা বৃহস্পতির একটি প্রাকৃতিক উপগ্রহ। ইউনিভার্সিটি অব হাওয়াই এর একদল অনুসন্ধানকারীর মাধ্যমে এটি আবিষ্কৃত হয় ২০০১ খ্রিস্টাব্দে যে দলটির নেতৃত্ব দেন স্কট শেপার্ড। আবিষ্কারের সময় এর তাৎক্ষণিক নাম দেয়া হয়েছিল '।
অতনয় প্রায় ৪ কিলোমিটার ব্যাসবিশিষ্ট উপগ্রহ। বৃহস্পতি থেকে এর গড় দূরত্ব ২৪,২৬৪,০০০ কিলোমিটার এবং এই গ্রহকে প্রদক্ষিণ করতে এর সময় লাগে ৭৭২.১৬৮ দিন। অয়নবৃত্তের সাথে এর আবর্তনের কক্ষপথের নতি ১৫১°( বৃহস্পতির বিষুবরেখার সাথে ১৫০°)। এটি বৃহস্পতির সাপেক্ষে বিপরীত দিকে ঘুরে। আর এর কক্ষীয় উৎকেন্দ্রিকতা ০.৩৬৯।
২০০৩ খ্রিস্টাব্দের আগস্টে অতনয় উপগ্রহের নামকরণ করা হয় গ্রিক পৌরাণিক চরিত্র অতনয়ের নামানুসারে।
বেলডাঙা বিধানসভা কেন্দ্র
বেলডাঙা (বিধানসভা কেন্দ্র) ভারতীয় রাজ্য পশ্চিমবঙ্গের মুর্শিদাবাদ জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৭১ নং বেলডাঙা বিধানসভা কেন্দ্রটি বেলডাঙা পৌরসভা এবং মহুলা-১, সুজাপুর-কুমারপুর, ভাবতা-১, দেবকুণ্ডু, ভাবতা-২ এবং মির্জাপুর-১ গ্রাম পঞ্চায়েত গুলি বেলডাঙা-১ সমষ্টি উন্নয়ন ব্লক এবং ভাকুরি-২, হরিদাসমাটি, নওদাপানুর, রাজধরপাড়া এবং রাঙামাটি চাঁদপাড়া গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।
বেলডাঙা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের শেখ সাইফুজ্জামান তার নিকটতম প্রতিদ্বন্দ্বী আরএসপি এর এমডি. রেফাতুল্লাকে পরাজিত করেন।
২০০৬ সালের বিধানসভা নির্বাচনে, আরএসপি'র এমডি. রেফাতুল্লা বেলডাঙা কেন্দ্র থেকে জয়লাভ করেন নিকটবর্তী প্রতিদ্বন্দ্বী কংগ্রেসের গোলাম কিবরিয়া মিয়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের গোলাম কিবরিয়া মিয়া ২০০১ সালে আরএসপি'র তিমির বরন ভাদুরীকে পরাজিত করেন। ১৯৯৬ সালে আরএসপি'র তিমির বরন ভাদুরী কংগ্রেসের নুরুল ইসলাম চৌধুরীকে পরাজিত করেন। ১৯৯১ এবং ১৯৮৭ সালে কংগ্রেসের নুরুল ইসলাম চৌধুরী আরএসপি'র শেখ নওশাদ আলিকে পরাজিত এবং ১৯৮২ সালে আরএসপি'র তিমির বরন ভাদুরীকে পরাজিত করেন। ১৯৭৭ সালে আরএসপি'র তিমির বরন ভাদুরী কংগ্রেসের নুরুল ইসলাম চৌধুরীকে পরাজিত করেন।
১৯৭২ এবং ১৯৭১ সালে আরএসপি'র তিমির বরন ভাদুরী জয়ী হন। ১৯৬৯ সালে নির্দলের মহম্মদ খুদা বাকশ জয়ী হন। কংগ্রেস এ লতিফ ১৯৬৭ সালে জয়ী হন। ১৯৬২ সালে আরএসপি'র দেবসারন ঘোষ জয়ী হন। ১৯৫৭ সালে কংগ্রেসের পরিমল ঘোষ এবং স্বাধীন ভারতের প্রথম নির্বাচন ১৯৫১ সালে বেলডাঙা আসনে জয়ী হন।
অ্যালেক্স গুট
আলেকজান্ডার জর্জ গুট (জন্ম 15 মার্চ, 1988, পিওপিপিসি, নিউ ইয়র্ক) একজন গায়ক-গীতিকার এবং বহু সংগীত যন্ত্রবাদক। তার ইউটিউের চ্যানেল, গুট মিউজিক, হল ইউটিউবে সবচেয়ে বেশি দেখা ইউটিউব চ্যানেলের মধ্যে ১৫৮২ তম । তিনি গিটার, পিয়ানো, ড্রামস এবং অন্যান্য সংগীত যন্ত্র বাজাতে পারেন।
গুট ১৬ বছর বয়সে ২০০৪ সালে গান রেকর্ডিং শুরু করে এবং এরপর থেকে বিভিন্ন সোশ্যাল নেটওয়ার্ক সাইটে এবং তার নিজের ওয়েবসাইটে গান গাইতে শুরু করেন। অন্যান্য ওয়েবসাইটের পাশাপাশি নিজের ওয়েবসাইটে তিনই জনপ্রিয়তা অর্জন করেন ।
গুটের প্রথম স্টুডিও অ্যালবাম "ইন ইয়োর অ্যাটমোস্ফিয়ার" , যা একটি অত্যন্ত সফল হয়েছে। তার ইউটিউব চ্যানেলে প্রায় ৩ লাখ সাবস্ক্রাইবার রয়েছে এবং তার ভিডিও ৩৩০ মিলিয়ন বার দেখা হয়েছে।
গুটের মতে, তার অনুপ্রেরণা হল সঙ্গীতের প্রতি তার ভালবাসার প্রদর্শন করা। তিনি আরও বলেন যে তার "কোন দ্বিতীয় পরিকল্পনা নেই "।
গুট ২০১৩ সালের ২ রা জুলাই ,তার বান্ধবী এল্লেল ফাউলারেরকে তিনি সমুদ্র সৈকতের ধারে গুটের লেখা "আনস্টপাবেল" গানের মাধ্যমে প্রেমের প্রস্তাব দেন এবং প্রস্তাবের সময় গানটি অভিনয়ও করেছিলেন। ১৯ শে জুন, ২০১৬, গুট এবং এল্লেন ক্যার্লিফোনিয়ার বাকারা রিসর্টে বিবাহ করেন। ২১ শে জুন ২০১৮ তারিখে, তারা তাদের পুত্রের জন্মের সংবাদ ঘোষণা করেন ।
২০১৮ এমসিসি ত্রি-দেশীয় সিরিজ
২০১৮ এমসিসি ত্রি-দেশীয় সিরিজ ২৯ জুলাই ২০১৮-তে অনুষ্ঠিত হয় একটি ক্রিকেট টুর্নামেন্ট। সিরিজে নেপাল, নেদারল্যান্ডস ও মেরিলেবোন ক্রিকেট ক্লাব (এমসিসি) অংশগ্রহণ করে।এটি আইসিসি কর্তৃক টুয়েন্টি২০ আন্তর্জাতিকের মর্যাদা পায়। নেপাল ও নেদারল্যান্ডসের মধ্যে তৃতীয় চূড়ান্ত খেলাটি অনুষ্ঠিত হয়।
বৃষ্টিপাত তিনটি ম্যাচকে প্রভাবিত করেছে প্রথম দু'টি ম্যাচ উভয়ই পার্শ্ব প্রতি ছয় ওভারে হ'ল। তৃতীয় এবং চূড়ান্ত ম্যাচে, শুধুমাত্র ১৬.৪ ওভারের খেলা সম্ভব ছিল, খেলাটি কোনও ফলাফল ছাড়াই শেষ হয়। নেপাল ও নেদারল্যান্ডস সিরিজ ভাগ করে নিয়েছে।
পহেলগাম কাশ্মীর
শ্রীনগর থেকে ১০০ কিলোমিটারের মধ্যে রয়েছে নদী-উপত্যকাশোভিত প্যাহেলগাম, নয়নাবিরাম সৌন্দর্যের লীলাভুমি হচ্ছে এই প্যাহেলগাম। চোখ বুঝতে মন চাইবে না এর সৌন্দর্যে। এখানে রয়েছে দেখার মতো অনেকগুলো স্পট। রিজার্ভ গাড়ী নিয়ে ঘুরে আসতে পারেন বেতাব ভ্যালী, চন্দনবাড়ী, আরু ভ্যালী সহ আরো অনেক স্পট। এছাড়াও ঘোরা নিয়ে ঘুরে আসতে পারেন মিনি সুইজারল্যান্ড ও সুটিং স্পট।
এই শহর অমরনাথ যাত্রা পথের মাঝে এক উল্লেখযোগ্য গন্তব্যস্থল। পহেলগাম থেকে উত্তর - পূর্বে গাড়িতে যেতে হয় চন্দনওয়াড়ি , প্রায় ১৭ কিমি রাস্তা , ৪০ মিনিট লাগে । আর সেখান থেকে শুরু হয় অমরনাথ যাত্রা।
শ্রীনগর থেকে পহেলগাম যাওয়ার পথের প্রাকৃতিক দৃশ্য আপনাকে মুগ্ধ করবে। বিশাল আকৃতির পাইন-চিনারগাছ, বরফে ঢাকা জাফরান খেত, ফসলের জমি আর রাস্তা-ঘাট সব বরফের চাদরে ঢাকা। দূরের পাহাড়গুলো ধবধবে সাদা। পাহাড়ি ঝর্ণাধারা পাথর বেয়ে আছড়ে পড়ছে ঐতিহাসিক ঝিলাম নদীতে। কখনও বা পাহাড়। কখনও বা নদী। কখনও বা বড় বড় পাথর।
তথ্য সুত্র- শ্রীনগর থেকে ১০০ কিলোমিটারের মধ্যে রয়েছে নদী-উপত্যকাশোভিত প্যাহেলগাম
শ্রীনগর থেকে পহেলগাম যাওয়ার পথের প্রাকৃতিক দৃশ্য আপনাকে মুগ্ধ করবে।
নিকটবর্তী বিমানবন্দর হচ্ছে শ্রীনগর আন্তর্জাতিক বিমানবন্দর ।
এফ্রিয়ান রিস মন্ট
জোসে এফ্রেনিন রিওস মন্ট (১৬ জুন, ১৯২৬ - এপ্রিল ১, ২০১৮) একটি গুয়েতেমালা এন জেনারেল এবং রাজনীতিবিদ যিনি হুয়েউইটেনংগোতে জন্মগ্রহণ করেন। একটি স্বৈরশাসক, ২৩ শে মার্চ, ১৯৮২ তারিখে তিনি অভ্যুত্থানে আটক এর ফলে ক্ষমতা গ্রহণ করে গুয়াতেমালার রাষ্ট্রপতি হিসেবে দায়িত্ব পালন করেন। ১৯৮৩ সালের ৮ আগস্ট তিনি প্রতিরক্ষা ক্ষেত্রে, ২০০৩ সালের রাষ্ট্রপতি নির্বাচন, রিওস মন্টে তাঁর প্রতিরক্ষা মন্ত্রী, অস্কার হমেবরটো মেজিয়া ভিক্টরস দ্বারা অপর একটি "অভ্যুত্থানের দ্যাট" উপাধি লাভ করেন। গুয়েতেমালান রিপাবলিকান ফ্রন্টের প্রার্থী হিসেবে ব্যর্থ হয়েছেন (এফআরজি)। ২০০৭ সালে তিনি কংগ্রেসের সদস্য হিসেবে সরকারি অফিসে ফিরে আসেন প্রসিকিউটর অনাক্রম্যতা। ১৯৮২ ও ৮৩২ সালে রাষ্ট্রপতি প্রাসাদে তাঁর বিরুদ্ধে তাঁর এবং তার কয়েক সাবেক মন্ত্রী ও কাউন্সিলরদের বিরুদ্ধে দীর্ঘদিনের মামলা দায়ের করা হয়। তার অনাক্রম্যতা জানুয়ারী ১৪, ২০১২ এ, আইনসভা অফিসে তার মেয়াদ শেষে। জানুয়ারী ২৬, ২০১২ তারিখে, তিনি গুয়াতেমালার আদালতে হাজির হন এবং আনুষ্ঠানিকভাবে গণহত্যা এবং মানবতার বিরুদ্ধে অপরাধের জন্য দায়ের করা হয়।
আনাসাসিও সোমোজা গার্সিয়া
আনাসাসিও সোমোজা গার্সিয়া () (১ ফেব্রুয়ারী ১৮৯৬ – ২৯ সেপ্টেম্বর ১৯৫৬) আনুষ্ঠানিকভাবে ২১ তম রাষ্ট্রপতি নিকারাগুয়া ১ জানুয়ারি, ১৯৩৭ থেকে ১ মে, ১৯৪৭ এবং ২১ শে মে ১৯৫০ থেকে ২৯ সেপ্টেম্বর, ১৯৫৬ পর্যন্ত, কিন্তু স্বৈরশাসক হিসেবে আনাসাসিও সোমোজা একটি রাজবংশ শুরু যে নিকারাগুয়া উপর ৪৪ বছর ধরে সম্পূর্ণ নিয়ন্ত্রণ বজায় রাখা।
একটি ধনী কফি চাষীর পুত্র, সোমোজা মার্কিন যুক্তরাষ্ট্র শিক্ষিত হয়। নিকারাগুয়ায় ফিরে আসার পর, তিনি রাষ্ট্রপতি অ্যাডলফো ডিয়াজ কে বহিস্কার করতে সাহায্য করেছিলেন তিনি পররাষ্ট্র সচিব হন এবং "জেনারেল" শিরোনাম গ্রহণ করেন। মার্কিন মেরিন কর্পস এর সাহায্যে, সেই সময়ে নিকারাগুয়া দখল করে নেয়, সোমোজা ন্যাশনাল গার্ডের প্রধান হন। এই তাকে তার স্ত্রী এর চাচা, জুয়ান বউস্টিস্টা সাকাসা সরানোর জন্য ক্ষমতা বেস তাকে রাষ্ট্রপতির কাছ থেকে, এবং ১৯৩৭ সালে নিজেকে রাষ্ট্রপতি করে তোলে। ১৯৪৭ সালে, একটি সহকর্মী নমিনালয় তাকে সফল, কিন্তু তিনি ক্ষমতা বজায় রাখা।
তার উত্তরাধিকারী উদ্বোধন করার এক মাস পর, সোমোজা একটি অভ্যুত্থান চালাতে সামরিক ব্যবহার করেন। কংগ্রেস ও সোমোজা কর্তৃক রাষ্ট্রপতিকে 'অসম্পূর্ণ' ঘোষণা করা হয়। ১৯৫১ সালে নিজের নামে ক্ষমতায় ফিরে আসেন, তিনি কনজারভেটিভদের সাথে চুক্তি করার সময় নিজের লিবারেল পার্টিতে একটি লোহা খপ্পর বজায় রেখেছিলেন; এইভাবে, তিনি কোন বিরোধিতা সম্মুখীন এটি একটি বিশাল ব্যক্তিগত ভাগ্য সংগ্রহ করার জন্য তাকে ছেড়ে দিয়েছে। ১৯৫৬ সালের ২১ শে সেপ্টেম্বর তিনি কবি রিগারবার্তো লোপেজ পেরেজ দ্বারা গুলিবিদ্ধ হন। মারাত্মকভাবে আহত, তিনি পানামা ক্যানাল জোনের দিকে নিক্ষিপ্ত হন যেখানে তিনি এক সপ্তাহ পর মারা যান। তার জ্যেষ্ঠ পুত্র লুইস সোমোজা দাবায়ল সোমোজা গার্সিয়া মৃত্যুবার্ষিকী উপলক্ষ্যে হাউস স্পিকার ছিলেন এবং ১৯৫৭ সাল পর্যন্ত তিনি নিজ হাতে নির্বাচিত হন এবং ১৯৬৩ সাল পর্যন্ত ড। রেন শিকের পদত্যাগের দায়িত্ব পালন করেন। তার মৃত্যু ১৯৬৬ সালে লরেনঝো গুয়েরো দ্বারা তার মেয়াদ শেষ হয়। ১৯৭২ সালে তার ছোট ভাই অ্যানাস্টাসিও সোমোজা দেবেলে ১৯৭২ সাল পর্যন্ত চাকরি করতে নির্বাচিত হন। ১৯৭২ থেকে ১৯৭৪ সাল পর্যন্ত তিনি একটি সংবিধান সংশোধনের পর ১৯৭৪ সালে পুনরায় নির্বাচিত হন। সেই সময়ে দেশটি রক্ষণশীল ও উদারপন্থী জোটের শাসকগোষ্ঠী দ্বারা শাসিত হয়েছিল। । সোমোজা দেবীকে ১৯৭৯ সালে পদত্যাগ করতে বাধ্য করা হয়েছিল এবং পরবর্তী বছরের প্যারাগুয়ে নির্বাসনে তাকে হত্যা করা হয়।
নেটরানার লিনাক্স
নেটরানার () ডেস্কটপ কম্পিউটার, ল্যাপটপ, নেটবুক ও এআরএম-ভিত্তিক যন্ত্র (ওড্রয়েড সি১ মাইক্রোকম্পিউটার)-এর জন্যে ডেবিয়ান বা আর্চ-ভিত্তিক ফ্রি ও ওপেন সোর্স অপারেটিং সিস্টেম। এটার দুটো সংস্করণ রয়েছে: নেটরানার(ডেবিয়ান টেস্টিং ভিত্তিক), নেটরানার রোলিং(মানজারো/আর্চ লিনাক্স ভিত্তিক)। উভয়ই সংস্করণই কেডিই প্লাজমা প্লাসের এপ্লিকেশন, মাল্টিমিডিয়া কোডেকস, এবং কিছু ফায়ারফক্স ব্রাউজার প্লাগ-ইন ব্যবহার করে।
জো ভাইন
যোসেফ ভাইন (; জন্ম: ১৫ মে, ১৮৭৫ - মৃত্যু: ২৫ এপ্রিল, ১৯৪৬) সাসেক্সের উইলিংডন এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ১৯১২ সালে ইংল্যান্ড ক্রিকেট দলের পক্ষে স্বল্পকালীন সময়ের জন্য অংশগ্রহণ করেছিলেন তিনি। ঘরোয়া প্রথম-শ্রেণীর ক্রিকেটে সাসেক্স ও লন্ডন কাউন্টির প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্বে ছিলেন। এছাড়াও লেগ ব্রেক বোলিংয়ে পারদর্শিতা দেখিয়েছেন জো ভাইন।
১৮৯৬ সালে প্রথমবারের মতো প্রথম-শ্রেণীর ক্রিকেটে অংশগ্রহণ করেন জো ভাইন। ১৯০০ সালের পূর্বেকার তিন মৌসুমে স্বল্পকিছু সফলতা পেয়েছিলেন। এরপর থেকেই সাসেক্সের প্রথম একাদশে নিয়মিতভাবে খেলতে থাকেন। দলের অপরিহার্য খেলোয়াড়ে পরিণত হন তিনি। কাউন্টি ক্রিকেট জীবনের প্রায় সবটুকু সাসেক্সে অবস্থানকালীন করেছেন। ব্যাটিং ও ফিল্ডিংয়ের পাশাপাশি সুদক্ষ লেগ ব্রেক বোলার হিসেবেও যথেষ্ট সুনাম কুড়িয়েছেন তিনি।
১৯০৪ ও ১৯০৫ সালে পূর্বেকার যে-কোন মৌসুমের তুলনায় ব্যাটসম্যান হিসেবে সর্বাপেক্ষা ভালো খেলা উপহার দেন। সাসেক্সের পক্ষে কাউন্টি খেলাগুলোয় ষোলশো রানের অধিক সংগ্রহ করেন। অন্য কাউন্টিতে থাকলে হয়তো ব্যাটিংয়ের অবস্থান পরিবর্তিত হতো তাঁর। কিন্তু ঐ দলে রঞ্জিতসিংজী ও সি. বি. ফ্রাইয়ের ন্যায় ব্যাটসম্যান বিদ্যমান ছিল। তবে তিনি স্বীয় সাফল্যে ভাস্বর ছিলেন।
ব্যাটসম্যান হিসেবে সফলতা লাভের জন্য বেশ কয়েকবার ফ্রাইয়ের সাথে প্রথম উইকেট জুটিতে রান করেছিলেন অনেক। দলের নবীন সদস্য ডেভিড ডেন্টনের তুলনায় মাঠের বহিঃর্ভাগে কম দক্ষতা দেখালেও সর্বোচ্চমানের ক্রিকেটে সমীহের পাত্র ছিলেন। বিংশ শতকে অন্য কেউ তাঁর তুলনায় এতো রান রক্ষা করতে পারেনি।
কাউন্টি ক্রিকেটে সুন্দর ফলাফল করায় ১৯১১-১২ মৌসুমে ইংল্যান্ড দলের পক্ষে দুইটি টেস্টে অংশগ্রহণের সুযোগ পান।
কাউন্টি ক্রিকেটে অসাধারণ ক্রীড়াশৈলী প্রদর্শনের স্বীকৃতিস্বরূপ ১৯০৬ সালে উইজডেন কর্তৃক অন্যতম বর্ষসেরা ক্রিকেটার হিসেবে ঘোষিত হন জো ভাইন।
সমগ্র খেলোয়াড়ী জীবনে ৫৪৭টি প্রথম-শ্রেণীর খেলায় অংশ নিয়েছেন। তন্মধ্যে, সাসেক্সের পক্ষে একাধারে ৪২১ খেলায় অংশগ্রহণ ছিল তাঁর।
কাউন্টি ক্রিকেট থেকে অবসর নেয়ার পর অনেকগুলো বছর ব্রাইটন কলেজে কোচের দায়িত্বে ছিলেন জো ভাইন। ৭০ বছর বয়সে ২৫ এপ্রিল, ১৯৪৬ তারিখে হোভের অ্যালড্রিংটনে জো ভাইনের দেহাবসান ঘটে।
তেলঙ্গানার জেলাসমূহের তালিকা
দক্ষিণ ভারতে তেলেঙ্গানা রাজ্য ৩১ টি জেলায় বিভক্ত। 'জেলা' তেলেঙ্গানা রাজ্য একটি প্রশাসনিক ভাবে ভৌগলিক একক, একটি জেলার নেতৃত্বে থাকেন জেলা সংগ্রাহক, যিনি ভারতীয় প্রশাসনিক সেবা সম্পর্কিত একজন কর্মকর্তা।
∀